E 1938 e tivroas da Londrez asambles gant e zanvez-pried a oa yuzev. Eno e klaskas labourat evel kazetenner ha skrivagner, met diaes e voe dezhañ peogwir ne oueze ket saozneg, nen doa ket argant, hag ouzhpenn e oa dougerez e zanvez-pried. Dibab a reas an anv-pluenn Sebastian Haffner a-benn gwareziñ e familh hag a oa chomet en Alamagn. Dont a ra an anv-se eus ar Sinfonienn Haffner, bet savet gant Mozart.